MUNICIPIUL TURDA
SERVICIUL VOLUNTAR PENTRU SITUAŢII DE URGENŢĂ
ORGANIZEAZĂ CONCURS
ÎN DATA DE  26 AUGUST 2026, ORELE 11,00
PENTRU OCUPAREA  POSTULUI VACANT DE:


Şofer  I – 1 post, durată nedeterminată
Condiţiile specifice:
- absolvent studii medii liceale sau studii profesionale
- permis de conducere categoria D 
- atestat profesional pentru conducătorii auto care efectuează transport public de persoane valabil
- cartelă tahograf electronic valabilă
- minim 4 ani vechime ca şofer profesionist

Probele concursului vor fi:
· Probă scrisă și interviu 

	Poate participa la concurs persoana care îndeplineşte următoarele condiţii generale prevăzute în HGR 1336/2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice:
   a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene și domiciliul în România;
   b) cunoaşte limba română, scris şi vorbit;
   c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
   d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
   e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
   f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
   g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
  h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Calendarul concursului:
· depunerea dosarelor de concurs în perioada  5 - 18 august 2026, ora 15
· selecţia dosarelor de concurs şi afişarea rezultatelor selecţiei în perioada 19 – 21 august 2026
· proba scrisă se va susţine în data de 26 august 2026, orele 11,00
· afişarea rezultatelor probei practice în termen de maxim o zi lucrătoare de la data susţinerii probei 
· proba de interviu se va susţine în termen de 4 zile lucrătoare de la data susținerii probei practice
· afişarea rezultatelor probei de interviu în termen de maxim o zi lucrătoare de la data susţinerii probei 
· afişarea rezultatelor finale în termen de maxim o zi lucrătoare de la data finalizării ultimei probe a concursului
După afişarea rezultatelor obţinute la selecţia dosarelor, proba practică şi proba de interviu, după caz, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi probei de interviul, sub sancţiunea decăderii din acest drept. Soluţionarea contestaţiilor şi comunicarea rezultatelor la contestaţii se va face în termen de maximum o zi lucrătoare de la expirarea termenului de depunere a contestaţiilor.

Bibliografie și tematică:
1. OUG 195/2002, privind circulaţia pe drumurile publice, republicată, cu modificările şi completările ulterioare;
Tematică: Cap. I, Cap. III - VII
2. HGR. 1391/2006, pentru aprobarea Regulamentului de aplicare a OUG 195/2002, privind circulaţia pe drumurile publice;
Tematica: Anexa 1 -  REGULAMENT de aplicare a Ordonanţei de urgenţă a Guvernului nr. 195/2002 privind circulaţia pe drumurile publice
3. OGR 37/2007, privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora cu modificările şi completările ulterioare;
Tematică: Cap. I - IV
4. OUG 57/2019 Codul administrativ, cu modificările și completările ulterioare, Titlul III - Personalul contractual din autorităţile şi instituţiile publice, cap. III - Drepturi și obligații ale personalului contractual din administrația publică, precum și răspunderea acestuia, art. 549 - 553 și art. 563 – 579
Tematică: art. 549 - 553 și art. 563 – 579

Atribuții:
· verifică în fiecare dimineață microbuzul școlar pentru buna sa funcționare
· asigură întreținerea și curățenia zilnică a microbuzului
· nu pleacă în cursă dacă se constată defecțiuni ale microbuzului şi anunță imediat şefii ierarhici
· efectuează verificarea periodică a microbuzului la unitățile abilitate 
· în cazul în care microbuzul necesită unele reparații, acestea vor fi făcute urgent pentru a putea circula în siguranță și a nu pune în pericol viața persoanelor cu care se afla în cursă
· asigură alimentarea cu combustibil a autoturismului pe bază de bonuri valorice eliberate cu bon de consum
· înainte de plecarea în cursă trebuie să completeze foaia de parcurs, diagrama, etc.
· la pornirea în cursă se va asigura că aparatul tahograf/controlul de înregistrare a numărului de km este în funcțiune
· nu va conduce microbuzul obosit sau sub influența alcoolului, drogurilor, medicamentelor care reduc capacitatea de conducere
· răspunde de siguranța elevilor în timpul transportului, îi supraveghează la urcarea și coborârea din microbuz. Nu se va abate de la traseul stabilit
· la fiecare sfârșit de lună trebuie să prezinte foile de parcurs și alimentările făcute la Serviciul  administrativ
· respectă cu strictețe actele normative care reglementează circulația pe drumurile publice 
· întreprinde toate demersurile legale pentru pregătirea de iarnă a microbuzului (anvelope, lanțuri antiderapante, verificarea instalației de climatizare şi încălzire, etc)
· parchează microbuzul la locul şi la ora stabilită prin foaia de parcurs, respectând regulile de parcare
· păstrează certificatul de înmatriculare, copia conformă a licenței de transport, precum şi actele maşinii, în condiții corespunzătoare și le prezintă la cerere organelor de control
· execută operativ şi corect sarcinile de serviciu primite de la superiorii ierarhici, respectând disciplina muncii
· se preocupă permanent de îmbunătățirea cunoştințelor sale profesionale şi legislative, în domeniul transporturilor
· în intervalul cuprins între cursele pentru elevi, precum şi în perioada vacanțelor şcolare se va prezenta la sediul instituției şi va îndeplini sarcinile stabilite de superiorii ierarhici
· are un comportament civilizat în relațiile cu cadrele didactice, elevii, colegii de serviciu, superiorii ierarhici şi organele de control 
· respectă normele de protecția muncii și situații de urgență
· îndeplinește și alte sarcini încredințate de șeful direct sau de primar

Acte necesare la dosar:
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.

Modelul orientativ al adeverinţei menţionate la lit. e) este prevăzut în anexele anunțului.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la lit. b) – e) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
În conformitate cu prevederile OUG 41/2016 și ale Legii 9/2023, actele solicitate la dosar, precum şi certificatul de încadrare într-un grad de handicap, după caz, se vor prezenta în original. Secretarul comisiei de concurs va realiza copii ale documentelor solicitate și le va certifica pentru conformitate cu originalul.
Certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
	Dosarele se depun la sediul Primăriei Municipiului Turda, P-ţa 1 Decembrie 1918, nr. 28, cam. 15 până la data de  18 august 2026, orele 15. Dosarele se vor verifica de către comisia de concurs iar rezultatele selecției dosarelor se vor afişa la sediul şi pe site-ul instituţiei.
	Informaţii suplimentare se pot obţine de la Serviciul resurse umane, cam. 48, telefon 0264-317199.

